kardosdrur/scandi-wiki huggingface dataset:
Michael Crichton

John Michael Crichton (født 23. oktober 1942 i Chicago Illinois, USA, død 4. november 2008) var amerikansk forfatter, filminstruktør og filmproducent, der er opvokset i Roslyn, Long Island, USA.

Michael Crichton har også skrevet under pseudonymerne: John Lange og Jeffrey Hudson.

Michael Crichton har læst på Harvard University, USA, hvorfra han dimitterede som antropolog med udmærkelsen summa cum laude i 1964.

Efter en kort periode som underviser på Cambridge University, England i 1965, vendte han tilbage til Harvard University, hvor han læste medicin på Harvard Medical School med en afsluttende M.D. i 1969 som følge.

Michael Crichton startede sit forfatterskab medens han studerede på Harvard Medical School. 

Mange af hans bøger er en blanding af spænding og science fiction. 

Mange af hans bøger er filmatiseret, deriblandt Steven Spielbergs Jurassic Park (1993). Crichton har ofte selv været dybt involveret i filmatiseringen af sine værker, typisk som producer og manuskriptforfatter, i nogle tilfælde også som instruktør.

Han har skrevet manuskripter til bl.a. spillefilmene The Andromeda Strain (1971), Westworld (1973), Coma (1978), The First Great Train Robbery (1979), Looker (1981), Runaway (1984), Jurassic Park (1993), Rising Sun (1993), Disclosure (1994), Congo (1995), Twister (1996), The Lost World: Jurassic Park (1997), Sphere (1998), The 13th Warrior (1999) og Timeline (2003).

Han har selv instrueret filmene Westworld (1973), Coma (1978), The First Great Train Robbery (1979), Looker (1981), Runaway (1984) og The 13th Warrior (1999).

Crichton har desuden produceret og skrevet utallige afsnit af tv-serien Skadestuen (1994- ).

Crichton døde af strubekræft den 4. november 2008 i Los Angeles, USA, 66 år gammel.

Bibliografi 
 1966 Odds On – pseudonym John Lange 
 1967 Scratch One – pseudonym John Lange 
 1968 Easy Go – pseudonym John Lange 
 1968 A Case of Need (Akut tilfælde) – pseudonym Jeffery Hudson 
 1969 Venom Business – pseudonym John Lange 
 1969 Zero Cool – pseudonym John Lange 
 1969 The Andromeda Strain (Truslen fra det ukendte)
 1970 Grave Descend – pseudonym John Lange 
 1970 Drug of Choice – pseudonym John Lange 
 1970 Dealing – skrevet sammen med broderen Douglass Crichton
 1972 Binary (Giftgasmorderen)– pseudonym John Lange 
 1972 The Terminal Man (Den elektriske mand)
 1975 The Great Train Robbery (Det store togrøveri)
 1976 Eaters of the Dead (Dødsæderne)
 1980 Congo (Congo)
 1987 Sphere (Kuglen)
 1990 Jurassic Park (Jurassic park)
 1992 Rising Sun (Solen stiger)
 1993 Disclosure (Afsløring)
 1995 The Lost World (Den forsvundne verden)
 1996 Airframe (Airframe)
 1999 Timeline (Timeline – rejsen til fortiden)
 2002 Prey (Sværmen)
 2004 State of Fear (Frygtens ansigt)
 2007 Next
 2009 Pirate Latitudes

Referencer

Eksterne henvisninger 

 
 
 

Romanforfattere fra USA
Science fiction-forfattere fra USA
Thrillerforfattere fra USA
Filminstruktører fra USA
Personer fra Chicago
Ansatte ved University of Cambridge
Genre (litteratur)

Genre bruges om typeinddeling af tekster ud fra en vurdering af de dominerende form- og indholdsmæssige karaktertræk.

På formsiden er genre betegnelsen for en samling af tekstelementer, der resulterer i tekstens endelige fremstillingsform. De genrebestemte (eller -definerende) fællestræk gør det muligt for læseren at genkende en tekst, som en bestemt form for tekst allerede inden der tages hul på indholdet. De færreste vil f.eks. alene ud fra formen være i tvivl om, at det står med et brev i hånden,

Overskriftstekst 
Med hensyn til indholdet skelner man ved, om det teksten handler om er opdigtet (fingeret) eller virkeligt (autentisk).

Tekster kan inddeles i to hovedgrupper i forhold til genre: de litterære/fiktive genrer, og sagtekstlige/faktive genrer.

Fiktive/Skønlitterære genrer 
 Lyriske (som udsiger): salme, digt, lejlighedsdigt, sang, vise.
 Episke (som fortæller): roman,eventyr, saga, børnebog, ikonotekst, ungdomsroman.
 Dramatiske (som viser/opfører): tragedie, komedie, skuespil, parodi, revy.
 Litterære (løsere): anekdote, vittighed, gåde. osv.
 Fagtekst/fiktion: Faktion

Ikke-fiktive/faktive/Sagprosa genrer 
 Orienterende: lærebog, tv nyhedsartikel, afhandling, monografi, biografi, selvbiografi, nekrolog, rejseskildring, reportage.
 Vurderende, debatterende og argumenterende: essay, partiprogram, kronik, anmeldelse, pamflet, partsindlæg, politisk tale.
 Påvirkende og adfærdsregulerende: lov, bekendtgørelse, regulativ, aftale, reklame, annonce, brugsanvisning, girokort.
Debatbogsgenren tager et aktuelt emne op til debat.

Genrepædagogik 
Genrepædagogik betyder at arbejde aktivt med sprog. 
Ved dette aktive arbejde med sproget, får eleverne evnen til at udvikle kompetencer og viden om sprog 
og hvordan det bruges inden for forskellige genrer, så de lettere kan forstå tekster af forskellig slags 
og forbedre deres evne til selv at skrive forskellige tekster.

Genretyper (oversigt) 
Overordnet findes der 2 genrer. Faktagenrer og fiktionsgenrer. Faktagenrer er baseret på noget virkeligt, fitkionsgenrer på noget opdigtet.
Herefter opdeles de 2 overordnede genrer, fakta og fiktion, i nedenstående genretyper. Disse er ordnet i henhold deres formål,altså hvem modtager er og hvad man ønsker at denne skal få ud af teksten (afsender-modtager forhold). Hver genre har sin egen karakteriske struktur og sproglige træk.

Genretyper (faktagenrer)
 Berettende
 Informerende
 Instruerende
 Komprimerende
 Argumenterende
 Regulerende
 
Genretyper (fiktionsgenrer)
 Lyrik
 Dramatik
 Fortælling

Genretyper 
 Fortællende
 Instruerende
 Berettende
 Argumenterende
 Informerende
 Dramatisk

Kilder 
 699 Varme Termer, Jens Cramer m.fl., Aarhus Universitetsforlag, 1996.
 Litteraturhåndbogen, Ib Fischer Hansen m.fl. (red.), 1994.
 Det litterære værk, Morten Nøjgaard, Odense Universitetsforlag, 1993.
 Stilistik, Gall Jørgensen, Keld, 1996.
"Genreskrivning i skolen", Mette Kirk Mailand, Gyldendal 2007
"Sammenhæng mellem læsning og skrivning", Elisabeth Hansen

Noter 

Biblioteks- og informationsvidenskab
Jussi Björling

Jussi Björling (Johan Jonatan Björling) (5. februar 1911 i Borlänge – 9. september 1960 på Siarö) var en svensk operasanger (tenor). Björling anses som en af de førende operasangere idet 20. århundrede og optrådte i mange år på Metropolitan Opera i New York og i et vist omfang på de førende europæiske operahuse, herunder Royal Opera House i London og La Scala i Milano. Han blev udnævnt som hovsångare i 1944 og tildelt Litteris et Artibus i 1945.

Noter

Eksterne henvisninger 
 

Operasangere fra Sverige
Hovsångare
Karakal

Karakalen (latin: Caracal caracal; efter tyrkisk karakulak, af kara "sort" og kulak "øre"), på dansk også kaldet ørkenlos eller fuglefænger, er et mellemstort dyr i kattefamilien. Karakalen bliver 60-91 cm lang med en hale på 23-31 cm, og vejer 6-19 kg. Den lever i store dele af Afrika og det sydvestlige Asien. Den kan springe op til 3 meter op i luften efter fugle.

Noter 

Kattefamilien
Junglekat

Junglekatten også kaldet sumpkatten (latin: Felis chaus) er et dyr i kattefamilien. Junglekatten bliver 50-94 cm lang med en hale på 23-31 cm og vejer 4-16 kg. Den lever i det sydvestlige og sydøstlige Asien samt i det nordøstlige Afrika.

Kilder 
 IUCN Red List of Threatened Species: Felis chaus 

Dyr fra Sydasien
Dyr fra Sydøstasien
Dyr fra Vestasien
Katteslægten
Sandkat

Sandkatten (Felis margarita) er et dyr i kattefamilien. Sandkatten bliver 45-57 cm lang med en hale på 28-35 cm og vejer 1,5-3,5 kg. Den lever i det nordlige Afrika og i det sydlige og vestlige Asien. Hunnen føder i gennemsnit tre unger.

I Nordafrika er der varmt om dagen og koldt om natten. Derfor er Sandkatten hele tiden i fare for at blive både stegt og frosset ihjel. Kattens ører hjælper med til at holde den afkølet om dagen, og den har også pels under poterne, så den ikke brænder sig på sandet, som kan blive meget varmt. Dens pels er dejlig varm om natten. Sandkatten er meget sjælden. Den lever af små pattedyr eller firben, og hvis chancen er der, spiser den også insekter.

Underarter 
Der findes to underarter af sandkatten:
 Felis margarita margarita
 Felis margarita thinobia

Kilder 
 Taxonomicon – Felis margarita
 IUCN Red List of Threatened Species: Felis margarita

Dyr fra Arabien
Dyr fra Centralasien
Dyr fra Nordafrika
Katteslægten
Svensk visetradition

Med den svenske visetradition henvises der som regel til den tradition for kunstviser i svensk litteratur der starter med Carl Michael Bellman. Fra midten af det 18. århundrede og frem til i dag har hver generations digtere fornyet traditionen. Digtere som Gunnar Wennerberg, Dan Andersson, Birger Sjöberg, Evert Taube og Cornelis Vreeswijk har alle bidraget med vidt forskellige viser om vidt forskellige emner.

På dansk findes der ikke nogen tilsvarende tradition; i hvert fald ingen som tåler sammenligning med den svenske. Kalliope har et par hundrede danske drikkeviser, især fra perioden 1750–1850, men kun et lille mindretal heraf huskes, endsige synges i dag.

Derimod har Bellman altid været kendt og skattet i Danmark. Således er melodierne til hans Epistlar og Sånger hyppigt blevet anvendt i vaudeviller af Heiberg og Hostrup. Heibergs tilbragte sommeren 1832 i Hirschholm (nu Hørsholm) sammen med Hertz og dyrkede her Bellmans sange (se nærmere i Kalliope).

I 1900-tallet indsang Aksel Schiøtz Bellman-viser.

Musikgenrer
Litteratur
Levi Fragell

Levi Fragell (født 30. marts 1939) er en norsk humanist og tidligere formand for International Humanist and Ethical Union. Han er i dag pensioneret efter senest at have arbejdet som konsulent for den norske humanist-organisation Human-Etisk Forbund.

Eksterne henvisninger 
 IHEU
 Human-Etisk Forbund

Personer fra Norge
Halmtorvet

Halmtorvet i København var endnu i 1800-tallet en plads lige inden for byens Vesterport, svarende til den nuværende rådhusplads. Den 1. januar 1888 blev det gamle halmtorv lukket og det blev besluttet at handlen med hø og halm skulle flyttes til pladsen foran den Brune kødby som overtog navnet Halmtorvet. Ved den Hvide kødby skiftede gaden navn til Søndre Boulevard.

På torvet var der hver onsdag og lørdag handel med hø og halm, som i nogle perioder kunne dreje sig om flere hundrede læs, der blev solgt til byens kvæg- og hestestalde.

Halmtorvet blev som en del af byfornyelsen gennemgribende renoveret i 1999.

Kilde  
 John F. Ekvall, "Vesterbro", Vesterbrobladets forlag, 1965.

Torve og pladser i København
Gader på Vesterbro
Modus ponens

Modus ponens er navnet på en syllogisme indenfor klassisk logik.

I naturligt sprog:

Hvis P, så Q
P er Sand
Ergo, Q er Sand

I formel logik (sætningslogik):

,

Se også
 Modus tollens
Logik
Build time

Begrebet build time anvendes i it-teknisk sammenhæng, og fortæller at noget sker på samme tidspunkt som programmet bygges.

Bygning af et program kan fx indebære kompilering af kode, linkning med andet kode, automatisk generering af dokumentation og markering af build i versionsstyringssystem. Alle disse aktiviteter siges at foregå build time.

Se også
runtime
compile time

Implementation af programmeringssprog
Varmedøden

Varmedøden er en mulig endelig skæbne for universet. Den skulle indtræde, når alle energipotentialer i universet er blevet udlignet, og al materie vil være reduceret til en næsten energiløs gas med en temperatur lige lidt over det absolutte nulpunkt. Det er en hypotese, der forudsætter, at universet kan opfattes som et lukket system, der ikke påvirkes af ydre forhold. Varmedøden indtræffer da, når hele universet er i termisk ligevægt med maksimal entropi.

Hypotesen om universets varmedød stammer bl.a. fra William Thomson, der i 1850'erne udledte den af termodynamikkens love.

Se også 
Entropi

Kosmologi
Videnskabelige fremtidsprognoser
Termodynamik
Hypoteser
Libretto

Libretto (diminutiv af italiensk: libro, "bog") er teksten til en større vokalkomposition i dialogform, f.eks. en opera, et oratorium, en operette, en musical eller en kantate. Forfatteren til en libretto kaldes en librettist.

Kendte librettister
Arrigo Boito
Louis Gallet
Nicolas François Guillard
Nicola Francesco Haym
Hugo von Hofmannsthal
Luigi Illica
Pietro Metastasio
Francesco Maria Piave
Lorenzo da Ponte
Felice Romani
Gaetano Rossi
Eugène Scribe
Cesare Sterbini
Apostolo Zeno

Opera
Litteratur
Kontinentalplade

En kontinentalplade er et kilometertykt (mere end 10 km op til 70 km i snit) stykke af jordskorpen, som består af granitiske bjergarter og sedimentbjergarter. Sådan en plade danner et kontinent indbefattet det lavvandede område, som kaldes kontinentalsoklen rundt om kontinentet. Kontinentalpladerne har lavere massefylde end asthenosfæren, som de flyder rundt oven på. 40 procent af jordskorpen er kontinentalplader og er ældgammel.

Der er ikke konsensus om kontinenternes opståen, nogle teorier angiver at kontinentpladerne blev dannet på et tidligt tidspunkt, andre at kontinentalpladerne stadig dannes.

Kontinentalpladerne samles cirka hver 200 millioner år til et superkontinent: Rodinia (i Neoproterozoikum), Pangæa (i Mesozoikum), Pangæa II (i Futurozoikum).

Se også 

 Kontinentaldrift
 Oceanbundsplade
 Pladetektonik
 Pangæa
 Gondwanaland

Pladetektonik
Squid (software)

Squid er produktnavnet på en proxyserver. Squid kan bruges under mange varianter af UNIX. Programmet er udgivet under GPL og bruges bl.a. i forbindelse med Wikipedia.

Squid uderstøtter protokollerne HTTP, HTTPS, FTP og gopher. Programmet er meget fleksibelt, hvad opsætning angår. Udover at gemme kopier af data, der er hentet, kan Squid filtrere trafikken, så for eksempel visse hjemmesider udelukkes.

I forbindelse med Wikipedia fungerer det på denne måde: Når en bruger henter en side med sin webbrowser, undersøges det om siden findes i squids cache. Hvis dette er tilfældet, og siden ikke er blevet opdateret siden den kom i cachen, får brugeren den udgave, der ligger i cachen. Hvis der er oprettet en nyere version i mellemtiden, hentes denne version frem, og gemmes i cachen samtidig med den sendes ud. Hvis siden ikke er i cachen, hentes den fra serveren.

Squid bliver kort sagt brugt som en stødpude mellem de mange forespørgsler og serveren med wikisiderne.

Eksterne henvisninger 
 http://www.squid-cache.org/ – Hjemmesiden for Squid
 Install Squid on CentOS / RHEL 5 
 Squid content filtering: Block / download of music MP3, mpg, mpeg, exec files 
 Squid Deny Users Accessing a Website 
 Squid Proxy Server Limit the number of simultaneous Web connections from a client with maxconn ACL 

Servere
Datanet-relaterede programmer til UNIX
Internet-software til Linux
Internet-software til OS X
Internet-software til Windows
Oceanbundsplade

Oceanbundsplader er en del af jordskorpen, og danner bunden af oceanerne. Disse plader er som regel meget tyndere end de tilsvarende kontinentalplader, og ofte er de mindre end 10 km tykke. Til gengæld har de en højere massefylde og når op på tætheder omkring 3,3 kg/liter. Skorpen i oceanbundspladerne består af basaltiske magmabjergarter. Alle oceanbundsplader er yngre end 200 millioner år. Det skyldes, at de hele tiden bliver nydannet langs de undersøiske oceanrygge, men også at de hele tiden bliver ødelagt, når de tvinges ned i kappen i forkastningszonerne langs randen af kontinenterne.

60 procent af jordskorpen består af oceanbundsplade. Kontinenternes vandring blev blandt andet bevist ved oceanbundspladernes palæomagnetiske spejling ved de konstruktive pladegrænser.

Når en oceanbundsplade støder sammen med en anden plade benævnes grænsen en destruktiv pladegrænse. Uanset om det er to oceanbundsplader eller en oceanbundsplade og en kontinentalplade, vil en oceanbundsplade dykke ned under den anden plade med en gravsænkning som resultat.

Se også 
 Kontinentalplade
 Kontinentaldrift
 Tethyshavet

Pladetektonik
Hyæner

Hyæner (Hyaenidae) er en rovdyrfamilie med fire medlemmer. 3 egentlige hyæner og jordulven.

Hyæne-familien nedstammer fra kattedyrene (Felidae) og desmerdyrene (Viverridae) og har eksisteret siden Miocæn for 5-23 millioner år siden.

Uddøde arter 
Indtil slutningen på sidste istid for 12,500 år siden, var der også hyæner i det meste af Europa. Fra den Iberiske halvø til det østlige Sibirien levede Hulehyænen (Crocuta crocuta spelaea) som var væsentlig større end de hyæne-arter vi kender i dag. Det vurderes at Hulehyæner vejede over 100 kg og de jagede meget store byttedyr såsom vildheste, uldhåret næsehorn og bison, men også rensdyr og hjorte var på menuen.

Klassifikation 
 Familie Hyæner Hyaenidae
 Underfamilie Hyaeninae
 Plettet hyæne Crocuta crocuta 
 Brun hyæne Parahyaena brunnea (tidligere Hyaena brunnea)
 Stribet hyæne Hyaena hyaena
 Underfamilie Protelinae
 Jordulv Proteles cristatus

Referencer

Eksterne henvisninger
Opus

Et opus (latin for 'værk', 'arbejde') er en kunstners samlede arbejder/værker op til dags dato eller kunstnerens død.

Opus bruges også i nummereret form til at katalogisere komponisters værker.

Referencer 

Kunst
Vidunderbarn

Et vidunderbarn er et ekstraordinært begavet barn, ofte kun inden for et felt.

Et af de mest berømte vidunderbørn er Wolfgang Amadeus Mozart der allerede i treårsalderen optrådte og gennem hele sin barndom rejste rundt i Europa for at vise sine færdigheder som solist og siden som improvisator og komponist.

Se også 
 Christian Heinrich Heineken
 Franz Liszt
 Rued Langgaard
 Frederik Magle
 Maria Anna Mozart
 John von Neumann
 Pablo Picasso
 Stevie Wonder

Referencer

Eksterne henvisninger 

Børn
Oceanryg

En oceanryg er en undersøisk bjergkæde, som opstår på grund af kontinentaldriften.

Oceanryggene er geologisk aktive områder, hvor nyt magma konstant vælder op gennem en langstrakt revne i oceanets bund. Revnen er dannet, fordi to tektoniske plader driver væk fra hinanden. Da det kun er et tyndt lag nydannet skorpe, som dækker bunden, er der knyttet en hel række vulkanske aktiviteter til oceanryggene: undersøiske vulkaner (og vulkanøer, f.eks. Hawaii og Island), varme kilder, "black smokers" og jordskælv. 

Oceanryggenes stenmaterialer er yngst tæt på revnen og ældst langt borte fra den. Det skyldes, at ny magma hele tiden skydes frem i takt med, at ældre, størknet materiale føres bort fra revnen. Derfor er oceanbunden betydeligt yngre end Jorden og også yngre end det faste land oven på kontinentalpladerne.

Se også 
undersøisk bjerg
Kontinentaldrift
Geologi
Oceanbundsplade

Pladetektonik
Charles Baudelaire

Charles-Pierre Baudelaire (født 9. april 1821, død 31. august 1867) var en fransk digter, oversætter og kunstkritiker. Født i Paris som eneste søn af François Baudelaire og Caroline Defayis. Baudelaire er den franske digter, der har haft størst indflydelse på fransk poesi fra slutningen af det 19. århundrede til i dag – ja, måske endda vesterlandsk lyrik som sådan. Dette skyldes digtsamlingen Les Fleurs du mal (1857), der ligesom Gustave Flauberts roman Madame Bovary blev beskyldt for usædelighed. Baudelaire blev anklaget for blasfemi og usædelighed af Ernest Pinard. Han blev frifundet for blasfemi, men dømt for usædelighed.

Baudelaire er den digter, der tegner modernitet; begrebet er hans. Hos ham er det et træk hos kunstneren, at han kan beskrive forfaldet og derigennem se en form for skønhed. Alle forfattere i den modernistiske retning har måttet forholde sig til Baudelaire.

Hovedværker 
 Salon de 1845 (1845)
 Salon de 1846 (1846)
 La Fanfarlo (1847)
 Du vin et du haschisch (1851)
 Fusées (1851)
 Edgar Allan Poe, sa vie et ses œuvres (1852)
 Exposition universelle (1855)
 Les Fleurs du mal (1857/1861)
 Le Poème du haschich (1858)
 Salon de 1859 (1859)
 Les Paradis artificiels (1860)
 Réflexions sur quelques-uns de mes contemporains (1861)
 Richard Wagner et Tannhäuser à Paris (1861)
 Spleen de Paris (1862)
 Le Peintre de la vie moderne (1863)
 L'œuvre et la vie d'Eugène Delacroix (1863)
 Mon cœur mis à nu (1864)

Oversættelser til dansk 
 Parisisk Spleen: Smaa Digte i Prosa. V. Pio, 1918.
 Syndens Blomster. Oversat af Sigurd Swane. Nyt Nordisk Forlag, 1921.
 Helvedsblomsterne. Oversat af Peter Poulsen. Nansensgade Antikvariat, 1997. .
 Det moderne livs maler. Oversat af Vibeke Theisen. Klim, 2001. .
 Det kunstige paradis. Oversat af Luna Tirée de la Brume. Det Poetiske Bureaus Forlag, 2013. .
 Baudelaire i udvalg. Oversat af Luna Tirée de la Brume. Det Poetiske Bureaus Forlag, 2014. .

Litteratur 
 Jens Eichler Lorenzen: Vær smuk og vær trist! Melankoli og skønhed i Charles Baudelaires værk. Syddansk Universitetsforlag, 2013. .

 Vagn Lyhne: Savnets Vellyst – Charles Baudelaire i det 19. århundrede. Klim, 1990. .

Eksterne henvisninger 
 

 Charles Baudelaire  på Litteratursiden.dk
 Liv og værk  på Kirjasto.sci.fi 
 Charles Baudelaire på Poets.org 
 

Digtere fra Frankrig
Franskmænd i 1800-tallet
Oversættere fra Frankrig
Kunstkritikere fra Frankrig
Maorier

Maorier (egentlig stavet Māori) er navnet på New Zealands oprindelige befolkning, og udgjorde i 2001 ca. 15 % af den samlede befolkning på øerne. Omkring 64 % af dem boede i byområderne, mens de sidste 16 % boede i landområderne. Desuden er mange emigreret til især Australien (ca. 70.000 beboere) og Storbritannien (ca. 10.000 beboere).

Folket stammer fra nogle af de polynesiske øer, og ankom omkring år 1300 i kanoer til Nordøens østkyst.

Maori-sproget er oprindeligt udelukkende et talesprog, som indgår i den polynesiske sprogfamilie. Missionærer nedfældede i første halvdel af det 19. århundrede de polynesiske lyde og lod dem repræsentere ved engelske bogstaver. Hermed har man kunnet udarbejde et de facto skriftsprog og tilmed udgive ordbøger.

Maorierne har gennem deres billedskærearbejder beskrevet deres forfædres særlige styrker. De har desuden en rig historiefortælling gennem en række myter og sagn.

Maorier var traditionelt tatoveret med spiralformede tatoveringer i ansigtet, såkaldte tā moko, der signalerede status og tilhørsforhold.

Referencer

Se også 

 Maori (sprog)

Kilder 
 Robbie Whitmore New Zealand in History
 Encyclopedia of New Zealand
 Te Ahukaramū Charles Royal People and culture
 A. H. McLintock Maori language

Folkeslag i New Zealand
Urfolk
Austronesere
Jordulv

Jordulven (Proteles cristatus) er et dyr i hyænefamilien. Dyret er det eneste medlem af slægten proteles. Den når en længde på 67 cm og har en hale på 24 cm og vejer 9 kg. Dyret lever i det østlige Afrika samt i Sydafrika.

Eksterne henvisninger 

Dyr fra det sydlige Afrika
Dyr fra Østafrika
Hyæner
Plettet hyæne

Den plettede hyæne (Crocuta crocuta) er et dyr i hyænefamilien. Det er det eneste medlem af slægten crocuta. Den når en længde på 1,3 m og har en hale på 25 cm og vejer 62-70 kg. Den er dermed det største medlem af hyænefamilien og samtidig den bedst kendte hyæneart. Dyret lever i det centrale samt sydlige Afrika. Hyænen har de kraftigste kæber indenfor dyreriget.

Afrikas fauna
Hyæner
Brun hyæne

Den brune hyæne (Parahyaena brunnea) er et dyr i hyænefamilien. Dyret er det eneste medlem af slægten parahyaena. Tidligere var dyrets latinske navn Hyaena brunnea. Den når en længde på 1,3 m og har en hale på 21 cm og vejer 38-47 kg. Dyret lever i Sydafrika.
Den lever hovedsageligt af ådsler, men kan også selv fange byttedyr som f.eks. springharer.
Brune hyæner ved Namibias kyst lever hovedsagligt at sæler.
Den brune hyæne kan lugte ådsler 14 km væk. 

Den brune hyæne er kategoriseret som Næsten truet på IUCN's rødliste.

En brun hyæne bliver fulgt i BBC's dokumentarserie Syv kontinenter, en klode, hvor den filmes mens den opforstrer sit kuld i en nedlagt diamantmine i Namibia.
I dokumentaren ses den også på jagt efter en babysæl ved kysten.

Henvisninger 

Dyr fra det sydlige Afrika
Hyæner
Stribet hyæne

Den stribede hyæne (Hyaena hyaena) er et dyr i hyænefamilien. Dyret er det eneste medlem af slægten Hyaena. Den er nært beslægtet med den brune hyæne, der tidligere var klassificeret i samme slægt som denne art. Længden fra hoved til halerod er  110 centimeter, hertil kommer en hale på ca. 35 cm. Den vejer 30-40 kg. Hanner og hunner er omtrent lige store. Dyret lever i det nordlige Afrika, Mellemøsten og i dele af Indien. Den lever af ådsler, men kan også selv fange byttedyr fra insekter til harer samt spiser frugt og planter.

Kilder

Hyæner
Dyr fra Nordafrika
Dyr fra Østafrika
Dyr fra Sydasien
Dyr fra Vestasien